প্রসঙ্গত, নগরীর ভাটাপাড়া এলাকার আবদুস সালামের মেয়ে রিফাহ তাসফিয়া সালমা (২২) দুই বছর আগে সোহাগকে ভালোবেসে বিয়ে করেন। বিয়ের পর তাদের একটি মেয়ে সন্তানও হয়। গত ১১ জুলাই ৫০ হাজার টাকা যৌতুকের দাবিতে লাঠি, লোহার রড ও পাইপ দিয়ে নির্মমভাবে পিটিয়ে তাসফিয়াকে গুরুতর আহত করে তার স্বামীসহ শ্বশুরবাড়ির লোকজন। এতে তাসফিয়ার দুই হাত ও এক পা ভেঙ্গে যায়। ফেটে যায় বুকের ও পাঁজরের দুটি হাড়। আর হাসপাতালে নেওয়া হলে মাথায় সেলায় লাগে ১৬টি। এ ঘটনায় তাসফিয়ার মা বাদী হয়ে পাঁচজনকে আসামি করে রাজপাড়া থানায় একটি মামলা দায়ের করেন। মামলা দায়েরের পর সোহাগকে গ্রেফতার করা হয়। তবে অন্য আসামিরা আদালত থেকে জামিন নিয়েছিলেন।